als_Latn dik_Latn sag_Latn
Më mirë me Albinin
Shpend Ahmeti thotë se Prishtina do të jetë më e mirë me Albinin Kryeministër.
Politiko
E Premte, 30 Maj 2014 | 20:42
0 Komente.
Kryetari i Prishtinës, Shpend Ahmeti, në tubimin e Lëvizjes Vetëvendosje në Kastriot, ka thënë se një arsye shtesë pse ai është aktiv në këtë fushatë është fakti se Komuna e Prishtinës do të jetë më mirë më Albin Kurtin Kryeministër.
Më 8 qershor, sipas Ahmetit, ka dy rrugë: ajo e përsëritjes dhe ajo e ndryshimit që është Lëvizja Vetëvendosje.
“Kur kemi shkuar në Komunën e Prishtinës, kemi gjetur shumë shpenzime të luksit të panevojshme dhe me të njëjtat mund të ndihmohej ndonjë kategori në nevojë ose të investoheshin më mirë”, ka thënë Ahmeti.
Ai ka thënë se mund të garantojë se Lëvizja Vetëvendosje do të praktikojë një transparencë radikale në qeverisje.
“Paratë janë të qytetarëve dhe Qeveria është aty vetëm për t’i menaxhuar ato mjete, dhe që të menaxhohen në mënyrë sa më të mirë, duke iu kthyer qytetarëve në shërbime më të mira”.
Ahmeti duke thënë se VV zotohet për ulje të pabarazisë, mori shembullin e pagës së Presidentes së vendit që paguhet rreth 3 mijë euro, ndërsa pensionet që janë rreth 60 euro.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn